google/wiki40b huggingface dataset:
Brasils Grand Prix

Brasils Grand Prix (portugisisk: Grande Prêmio do Brasil) er et Formel 1-løp som første gang ble arrangert i 1973 som en del av Formel 1-mesterskapet. Det har blitt arrangert på Autódromo Internacional Nelson Piquet-banen og Autódromo José Carlos Pace-banen.
Banesonde

Saturn

Cassini-Huygens Banedelen Cassini bygget av USA. Medbrakte Titan-landingssonden Huygens, bygget av ESA.
Clanoptilus marginellus

Utseende

Kroppen er 5-6,5 millimeter lang og er en ganske vanlig, ensfarget metallgrønn eller blå art. 
Hodet og brystskjoldet (pronotum) med ganske lange oppstående hår. Blant de nordiske artene er den er ganske lik Cordylepherus viridis, men skiller seg fra denne ved at brystskjoldet har, på hver side, en rødlig kant. Antennene er festet like foran fasettøynene, de har elleve ledd. Dekkvingene har mørk oppstående behåring sammen med en finere liggende behåring. Dekkvingene slutter ved sidekanten og mangler en innoverbøyd fortsettelse litt inn under bakkroppen. Beina er ganske slanke, alle føtter har fem ledd.

Levevis

Clanoptilus marginellus tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Cornelius Paus (1726–1799)

Biografi

Cornelius Paus tilhørte slekten Paus og var sønn av prokurator, tidligere konstituert sorenskriver i Øvre Telemark og senere lensmann i Lårdal Paul Corneliussen Paus og Martha Blom. Andreas Blom oppgir at foreldrene måtte få kongelig bevilling for å gifte seg, men Jon Nygaard fant ingen dokumentasjon på at dette var tilfelle. Han var oppkalt etter farfaren, sorenskriver Cornelius Povelsson Paus, som selv var oppkalt etter morfaren, trelasthandler i Skien Cornelius Jansen Trinepol. Cornelius Paus var bror av Johanne Paus, gift med prost i Raabyggelaget Johan Christopher von Koss, og Cathrine (Medea Maj) Paus, gift med justisråd Anthon Jacob de Coucheron. Han ble selv gift på Kongsberg i 1761 med Christine Olsdatter (Falch) (1732–1798), som tilhørte en bergverksslekt fra Kongsberg. Ved ekteskapet ble han omtalt som monsieur, en tittel brukt om standspersoner, og de fikk tillatelse til å vies hjemme uten foregående trolovelse. Han var far til Martha Paus, gift med skipsreder og trelasthandler Hans Jensen Blom, skipsfører og proprietær Ole Paus, gift med Johanne Plesner, og Hedevig Paus, gift med skipsreder og kjøpmann Johan Andreas Altenburg. Datteren Hedevig var mor til Marichen Altenburg og mormor til Henrik Ibsen.
Hva slags utdannelse han hadde er ikke kjent i detalj, men familien hadde i hans barndom ansatt «præceptor» (huslærer) fra 1737 til 1741. I 1745, i en alder av nitten år, ble Cornelius Paus ansatt som assistent for amtmann i Bratsberg Johan Frederik von Løvenhielm, som har blitt beskrevet som en velynder av faren. Han ble antagelig hos Løvenhielm i en del år, men nøyaktig hva han ellers gjorde frem til rundt 1760 er ikke kjent. I 1760 ble det kongelige embedet som skoginspektør eller «holzførster» gjenopprettet, og det ble utnevnt rundt 30 slike embedsmenn i hele Norge. Cornelius Paus fikk da embedet som holzførster i Øvre Telemark. Som holzførster hadde han ansvar for å føre tilsyn med skogene i distriktet på regjeringens vegne og hadde domsmyndighet. Han overtok også den gamle sorenskrivergården Håtveit i Lårdal etter faren. Hans Jacob Wille skriver at han var «en Mand af det største mechaniske Geni, som kan tænkes». På Håtveit fikk han bygget et for sin tid teknisk avansert og eksperimentelt sag- og møllebruk. I 1788 solgte han Håtveit og flyttet med ektefellen til Kongsberg, der hun hadde familie. Antagelig gikk han av med pensjon som holzførster på dette tidspunktet, og han levde deretter som penjonist. Salget av slektsgården i Lårdal må i følge Nygaard ses i sammenheng med at alle barna på det tidspunktet hadde etablert seg som byborgere i Skien. Etter hustruens død i 1798 flyttet han inn hos datteren Hedevig og svigersønnen Johan Andreas Altenburg i Skien, og døde i Altenburggården i 1799. Svigersønnens søster, da 39 år gamle «faster Ploug», flyttet inn hos dem samme år som Cornelius Paus døde. Cornelius Paus beskrives av B. Blom som «en særdeles dygtig Træskjærer og en sjelden snil og god Mand».
Skyting under Asialekene 1970

Skyting under Asialekene 1970. Skyting var en av flere sporter under de sjette Asialekene som ble arrangert i Bangkok i Thailand. Det var femte gangen som skyting var med på programmet i Asialekene. Det ble konkurrert i sju individuelle skyteøvelser og sju lagkonkurranser, alle åpne klasser for både kvinner og menn. Skytekonkurransene ble avviklet i perioden 10. til 19. desember 1970. Japan ble beste nasjon med åtte gullmedaljer foran Sør-Korea med tre.
Rausjøgrenda

Rausjøgrenda ligger langs Rausjøelva fra Rausjøen ned til Børtervanna i Enebakk kommune. Grenda ligger langs den gamle «plankeveien» gjennom Østmarka, og grenda hadde flere sagbruk og egen skole. Øvresaga brukes i dag som turisthytte for Oslo og Omegn Turistforening. Også den gamle skolen fra 1913 står fortsatt. Den eies av Enebakk kommune, og leies ut blant annet som leirskole.
Deler av området brukes som beitemark, og er vurdert som et viktig kulturlandskap.
Fyllingen Håndball

Fyllingen Håndball Elite (stiftet i 1946 som Fyllingen Håndball ) er et norsk håndballag fra Bergen som spiller i eliteserien på herresiden. Laget har gule trøyer og blå shortser, og trenes av Andreas Gjeitrem. Vidar Gjesdal er daglig leder.
Elitesatsingen for herrer ble skilt ut fra Fyllingen Håndball Bredde, midtveis i 2010. Dette skjedde ved at Fyllingen Håndball Elite (kalt «FyllingenBergen») ble opprettet som egen klubb under Fyllingen Idrettslag alliansen.
Fyllingen Håndball tok seriegull i sesongen 2008/2009 og deltok i gruppespillet i EHF Champions League i sesongen 2009/2010.
I 2010 tok laget sluttspillgull etter å ha slått Runar i finalen.
Klubbens håndballag for kvinner spiller i 1. divisjon sesongen 2016/17.
Kampen for tilværelsen (britisk TV-serie)

Kampen for tilværelsen (orig: The Trials of Life) er en britisk dokumentarserie om dyr og natur på 12 episoder som gikk på BBC i 1990. Serien tok for seg dyrenes adferd, og man fikk innblikk i dyrenes "personlighet" gjennom deres oppbrudd fra foreldre, søken etter mat, etablering av hjem og jakt etter make. Serien var skrevet og presentert av David Attenborough.
Serien ble sendt på NRK i 1990.
Sagaen om Floafolket

Sagaen om Floafolket (Flóamanna saga eller Þorgils saga ørrabeinsstjúps; norrønt for «Sagaen om Floa-slekten fra Árnesþing» eller «Torgils Ørrabeinsstjúprs saga») er en islendingesaga skrevet ca år 1300, etter alt å dømme av en forfatter som selv var belest. Handlingen begynner i Norge, og fortsetter på Sør-Island i landnåmstiden. Sagaen har særlig blitt berømmet for den realistiske skildringen av hovedpersonens reise til Grønland, som «tycks förutsätta att en sagesman eller snarare författaren själv har företagit en resa til Grönland.»
Sagaen skildrer fire generasjoner, men den største delen av den handler om helten Þorgils, som blir kristen og reiser til Grønland før han vender hjem og slår seg til ro. Store deler av teksten, kapittel 1-9 og 18, er en gjenfortelling av slektens historie slik den gjengis i Landnåmabok. Historien har også noen motivlån fra fornaldersagaene. Þorgils er ikke bare knyttet opp til slektene i Landnåmabok, men presenteres også som en etterkommer av Ragnar Lodbrok, Sigurd Fåvnesbane og Odin, gjennom et slektsregister som er lånt fra Volsunga saga. I sagaens siste del, kapittel 29-35 fremstår Þorgils som en stri og umedgjørlig mann, men i midtpartiene har han mer klassiske heltetrekk. I en forlis utenfor Grønland mister han kona, og må berge spedbarnet med uvanlig omsorg. I en ny norsk masteroppgave blir det pekt på at «Torgils kan forstås som en syntese av tradisjonell norrøn æresforståelse og europeiske, spirituelt inspirerte kristne forestillinger». Også landnåmsmannen Ingolf Arnarsson blir beskrevet i sagaen. Torgils tilnavn Ørrabeinsstjúprs betyr «den arr-beintes stesønn».
Sagaen er kjent fra Vatnshyrnamanuskriptet. Sagaen ble oversatt til nynorsk av Albert Joleik med tittelen Soga um Torgjils Errabeinstjup eller Floamanna saga, og til bokmål som Sagaen om Floafolket av Hilde A. Bliksrud i 2014.
Julius Röntgen

Bakgrunn

Julius Röntgen vokste opp i en musikerfamilie i Leipzig. Hans far, nederlandske Engelbert Röntgen, var fiolinist og konsertmester ved Gewandhausorchester Leipzig og hans mor, tyske Pauline Klengel, var pianist. Julius gikk ikke på skole, men han fikk privatundervisning hjemme. Den første pianolæreren var Carl Reinecke, kapellmester i Gewandhausorchester.

Musikalsk karriere

Allerede i 1871 ble Röntgens første komposisjon utgitt, og han fortsatte med musikkstudier i Leipzig og München. Den svenske fiolinisten og komponisten Amanda Maier ble i 1873 student hos Engelbert Röntgen, og i 1880 Julius’ hustru. Gjennom henne ble Julius kjent med mange av de skandinaviske musikkstudentene i Leipzig, blant annet Edvard Grieg, som ble en av hans beste venner.
I 1877 flyttet han til Nederland og begynte som pianolærer ved en musikkskole i Amsterdam. Fra 1884 underviste han ved det nyopprettede konservatoriet, hvor han senere også var direktør, samtidig som han komponerte og opptrådte som solist eller akkompagnatør.
Julius Röntgen ble blant annet utnevnt til ridder av St. Olavs Orden i 1907, og til  æresdoktor ved Universitetet i Edinburgh i 1930.
Julius Röntgens verk består over 600 verk, i ulike sjangre og for mange besetninger. Han skrev blant annet symfonier, konserter for piano, fiolin, og for cello, kammermusikk, filmmusikk og vokalkomposisjoner. Mange av hans verk kan knyttes til nederlandske folketoner. Gjennom sine mange skandinaviske venner ble han også inspirert av skandinaviske folketoner, deriblant gjennom flere norgesbesøk og turer i norske fjell sammen med Edvard Grieg og Frants Beyer.
I sitt ekteskap med Amanda Maier fikk Julius Röntgen to sønner, Julius jr. og Engelbert jr., som han opptrådte sammen med. Amanda Maier Röntgen døde i 1894. Senere giftet han seg med pianisten Abrahamina des Amorie van der Hoeven. Julius og Abrahamina fikk 5 barn: Johannes, Amanda, Edvard Frants, Frants Edvard (begge oppkalt etter Edvard Grieg og Frants Beyer) og Joachim. Også disse ble musikere. Julius Röntgen var tremenning til Wilhelm Conrad Röntgen
Milforum

Temaer

Diskusjonstemaene dreier seg hovedsakelig om Forsvaret og tjenestemuligheter i hele spekteret, fra ønske om å bli Spesialjeger til ønske om å gjennomføre vanlig verneplikt. Aktuelle geopolitiske konflikter rundt omkring i verden, analyser av land og regioner, analyse av militært utstyr og kapasiteter, diskusjoner om langtidsplaner i Forsvaret generelt, Politiets avdelinger, Sivilforsvaret, samt sikkerhetspolitikk.

Kontrovers rundt sosiale medier

I 2007 opplevde flere brukere å bli konfrontert med deres deltakelse på forumet av offiserer i Oslo og Akershus Heimevernsdistrikt 02, med beskjed om de risikerte å bli fratatt sikkerhetsklareringen. Forsvarsstaben opplyste at ingen soldater skal få represalier i noen form, hvis de ikke bryter taushetsplikten. Etterretningstjenesten og Nasjonal Sikkerhetsmyndighet uttalte at de ikke har bemerkninger til deltagelsen.
3Arena

Bakgrunn

Da konsertlokalet Point Theatre, opprinnelig en vognhall fra 1878, stengte dørene i 2007, ble lokalet revet og ombygget til et nytt og moderne konsertlokale. Bare deler av fasaden til Point Theatre er bevart. 
Det nye konsertlokalet åpnet i desember 2008 og het The O₂ – oppkalt etter teleselskapet O2, i likhet med konsertlokalet The O2 Arena i London. I 2008 betalte teleselskapet O2 til sammen 25 millioner euro for navnerettighetene til lokalet i ti år. Da mobilselskapet O2 Ireland ble kjøpt opp av rivalen Three Ireland i juni 2014, ble arenaen omdøpt til 3Arena 4. september 2014.

Innredning og design

De bakerste setene er 60 meter fra scenen – 20 meter nærmere enn forgjengeren Point Theatre. Nærheten ble muliggjort ved å anlegge sitteplassene i en gigantisk vifteformasjon, inspirert av Colosseum i Roma. Det er ingen sponsorområder eller VIP-bokser for bedrifter i salen, og alkohol selges i en eget avsperret del av arenaen.
I 2011 var arenaen den femte travleste musikkarenaen i verden, med et årlig billettsalg på 670 000. Bare The O₂ Arena i London, Manchester Arena, Antwerpens Sportpaleis og Melbournes Rod Laver Arena hadde flere solgte billetter. I 2012 klatret 3Arena til fjerdeplass, men falt til niendeplass igjen i 2013.
Ihle & Nielsen

Ihle & Nielsen AS var en tekstilbedrifti Oslo. Den ble etablert i 1933, og produserte dameklær.
Jeki Lanki

Idrettskarriere

Han representerer Marshalløyene under VM i friidrett 2017, der han deltar på 100 meter. I innledningsrunden løp han på 11,91, som var ny personlig rekord.
Gerald Gentleman kullkraftverk

Gerald Gentleman kullkraftverk er et kullkraftverk i Lincoln County, delstaten Nebraska i det sentrale USA. Det har en installert produksjonskapasitet på 1365 MW. Utbyggingen skjedde 1977–1982. Operatør er Nebraska Public Power District.
Brenselkilden er sub-bitumenøst kull. I 2006 var utslippene av CO2 på i alt 11,10 mill tonn.
Øvre magasin (Fredriksten)

Beskrivelse

Øvre magasin ligger øverst i husrekken som ellers består av Den gamle kommandantbolig og Nedre magasin i hovedfestningen, også kjent som Citadellet. Beliggenheten rett innenfor Østre kurtineport er den samme som den aller eldste kommandantboligen hadde. Denne ble revet da Den gamle kommandantbolig ble bygd i 1754, og tomta ble noen år senere tatt i bruk for det nye provianthuset. Arbeidet med å sprenge ut tomta tok til i 1757, men manglende bevilgninger og mangel på arbeidsfolk førte til at bygningen første ble ferdig i 1770. Bygningen består av tre fulle etasjer samt halv kjeller (under vestre del) og loft, og måler 64 1/2 ganger 24 1/2 alen, dvs. ca. 40 x 15 m. Veggene er to meter tykke gråsteinsmurer, innvendig er vegger og hvelvinger i pusset teglstein. Gavlveggene på loftet er også murt i teglstein, gavlen mot øst er pusset, mens gavlen mot vest er upusset. Det er murte hvelv over kjelleren og mot loftet, ellers er etasjeskillene i tre. Opprinnelig hadde bygningen et høyt valmet tak, noe som kan sees på de opprinnelige tegningene. Etter brannen i 1826, ble taket gjenoppbygd som et saltak med en halvvalm i østre gavl, mens vestre gavl mot Den gamle kommandantbolig er rett. Taket er dekket med rød enkeltkrum teglstein.

Bruk

Øvre magasin var i bruk til oppbevaring av festningens kornforråd både i 1842 og i 1880. I 1896 ble loftet brukt til uniformsrom for underoffisersskolen. 1. Infanteriregiment brukte bygningen som depot i 1956, men i 1960 ble det slutt på å bruke bygningen som magasin og Halden historiske samlinger tok over bygningen. Den har senere vært brukt til museumsformål. Bygningen inneholder blant annet en utstilling av gammelt brannslokningsutstyr.
Lan-nang

Lan-nang, eller egentlig Lán-nâng-ōe (咱人話, også 咱儂話, også kalt Philippine Hokkien), er en filippinsk variant av den kinesiske språket hokkien. Navnet Lán-nâng-ōe betyr 'vårt (lán) folks (lâng) språk (ōe)'. Bakgrunnen er amoydialekten med sin hjemstavn i og rundt havnebyen Xiamen i Kina, og det er mye av ordforrådet som er nokså typisk nettopp for det gamle Xiamen og Choan-chiu. Lan-nang er svært dominerende i den kinesiskættede befolkning på Filippinene. Dialekten er karakterisert av innlån fra tagalog (eller cebuano, blant kinesere i Visayas) spansk og kantonesisk. Godt over 90 prosent av alle kinesisktalende filippinskkinesere taler denne dialekten.

Historie og utvikling

Philippine Hokkien har utviklet seg siden århundreskriftet til 1800-tallet blant filippinske migranter saom ble bofaste på Filippinene.
Fra tidlig på 1800-tallet ble den kinesiske immigrasjon fra det sørlige Fujian langt mer fremtredende og dominerende enn den fra naboprovinsen Guangdong. Det gjaldt særlig folk fra havnebyen  Quanzhou og dens omland.
Hoveddelen av den kinesiske innvandringen til Filippinene og mange av kineserne i andre sørasiatiske land, som Thailand, Vietnam og Singapore, kom fra Quanzhou og byens omliggende fylker. Dette skyldtes i utgangspunktet at handelsfolk derfra etablerte handelshus i de land og havner man handlet med, og utfoldte en stor økonomisk aktivitet der. 
Da skipsbyggingsteknikkene på 1800-tallet utviklet større handelsskip som etterhvert utkonkurrerte de tradisjonelle kinesiske seilskipene, var ikke lenger elvehavnen i Quanzhou egnet. Den var alt for grunn for store skip med skrog og kjøl som stakk dypere enn de kinesiske djunkene. Andre havner, som blant annet det nærliggende Amoy med sitt dype havnebasseng, overtok meget av handelen. Mange handels- og sjøfolk flyttet fra Quanzhou til Amoy. Dette var før britene etablerte seg i Hongkong og før handelshusene i Kanton og Kongmoon var særlig utviklet.   
Endringene i skipsfarten utløste økonomisk tilbakegang og nød i Quanzhou-området. Men ettersom mange familier allerede var vel etablert utenlands og i trygge sosiale og økonomiske kår, var det relativt lett for dem å emigrere til de samme land.
Den dominerende stilling kinesere fra Quanzhou-området raskt fikk blant kineserne på Filippinene gjorde at hokkien ble det dominerende språket blant dem.  De drev handel med etniske filippinere, alt ettter landsdel men kontakten med tagalogtalende var den viktigste. De fikk også språkkontakt med spansk og engelsk. Deres kinesisk tok opp i seg som innlån ord for ting og forhold som de ikker hadde rede språk for i hokkien.Og ettersom de fleste kinesiske migranter fra Fujian var forretningsfolk og handelsmenn hadde eller utviklet ue også en egen ervervsmessig slang som fungerte godt uten å alltid innpasses i korrekt grammatikk. Disse faktorer har gitt Philippine Hokkien et meget sterkt innslag av slang fra engelsk, tagalog (og tildels andre filippinske språk) og fra deres kinesiske hjemstavner.
Farande fant

Farande fant er et musikkalbum med Kruttrøyk, utgitt i juni 2009.
Fana prosti

Fana prosti er et prosti i Bjørgvin bispedømme i Den norske kirke tilsluttet Bergen kirkelige fellesråd. Prosten har sete i Fana i Bergen.
Fana prosti ble opprettet ved utskillelse fra Midthordland prosti i 1990. Da Laksevåg prosti ble nedlagt høsten 2012 ble Fyllingsdalen sogn og Sælen sogn overført til Fana prosti og da Midthordland prosti ble nedlagt i 2014 ble Os sogn og Austevoll sogn overført til prostiet.
Prostiet omfatter nå menighetene i bydelene Fana, Fyllingsdalen og Ytrebygda i Bergen og i kommunene Austevoll og Os sør for Bergen, samt områdene Minde, Fantoft, Slettebakken og Nattland i Årstad bydel i Bergen, med til sammen 136 500 innbyggere 1. januar 2015.
Eino Leino-prisen

Eino Leino-prisen er en litterær pris som deles ut av Eino Leino-selskapet for «et spesielt betydningsfullt verk eller et forfatterskap som kan anses å være særskilt betydningsfullt. Prisens emneområde omfatter innenlands litteratur og litteraturforskning, først og fremst lyrikk».
Rue Raymond-Losserand

Rue Raymond-Losserand er en gate i 14. arrondissement i Paris.

Historie

Dene arterie nevnes første gang i 1210. Den heter chaussée de Vanves på Paris-kartet til Albert Jouvin de Rochefort av 1672. Den var ferdselsåre ut til de gamle kommunene Vaugirard, Montrouge og Vanves, og ble i 1860 delvis liggende innen Paris' utvidede bygreiser, som rue de Vanves.
Den 11.juli 1945 ble den oppkalt etter Raymond Losserand (1903-1942), en byråd fra kommunistpartiet som var morstandsmann og ble arrestert av tyskerne i mai 1942, torturert og så skutt 21. oktober samme år.
Without A Paddle

Without A Paddle er en film fra 2004.

Handling

Filmen handler om tre menn som drar ut i jungelen for å finne DB Coopers skatt på 200 000 dollar. Der møter de blant annet to bajaser med en stor hasjplantasje. De brenner opp hele plantasjen, men det er ikke over. 
Disse bajasene tar opp jakten på de tre og skal drepe dem.
Imens møter disse tre gutta jenter i et tre og en gammel mann som faktisk er en gammel venn av DB Cooper.
DB Cooper skulle hoppe ut av flyet han kapret og møte den gamle mannen i huset, men det var snøstorm den dagen og de fant ikke hverandre men Cooper landet faktisk bare i en grøft et par kilometer fra huset hans!!
Etter at de hasjbajasene hadde klart og finne frem til den gamle mannen's hus så løper de tre guttene og faller ned i en grøft og der ligger liket etter DB Cooper og Pengene hans
Bathyphlebia

Utseende

Store (vingespenn 100-120 millimeter), brunlige påfuglspinnere. Forvingene er litt sigdformede hos hannene, bredere og rundere hos hunnene. Langs ytterkanten går det en mørk linje. I motsetning til de fleste andre Ceratocampinae har de en øyeflekk på bakvingen, på undersiden gjerne også på forvingen.

Levevis

Som vanlig hos påfuglspinnere kan larvene finnes på mange forskjellige busker og trær. De spinner ikke noen kokong, men graver seg ned i jorden for å forvandle seg til en puppe i et utgravd kammer. De voksne sommerfuglene tar ikke næring til seg.

Utbredelse

Slekten er utbredt i Sør-Amerika.
Gruppe for inkluderende velferd

Nasjonale og internasjonale nettverk

GIV deltok i flere forskningsnettverk: PreSenter – forskningssenter innen sykefravær, inkludering og arbeidsrettet rehabilitering; Research Strand 7 in Nordic Centre of Excellence: Reassessing the Nordic Welfare Model; og Group of experts in gender equality, social inclusion, health care and long term care (EGGSI).

Sammensetning

Det var et titalls heltidsforskere ansatt ved GIV, i tillegg til en administrativ koordinator og forskere som hadde mindre stillingsbrøker knyttet til gruppen. GIV var tverrfaglig sammensatt: forskerne hadde sin bakgrunn i fagene sosialt arbeid, sosiologi, statsvitenskap, sosialantropologi, psykologi og kulturvitenskap.
Mimardaris

Utseende

Middelsstore, kontrastrikt fargede smygere, blant de mer fargerike representantene for denne familien. Kroppen er svart med gulaktige striper, vingene svarte med tre gulaktige til røde tverrbånd, på bakvingen dekker disse det meste av vingen.

Utbredelse

Artene er utbredt i Sør-Amerika, langs den nordlige delen av Andesfjellene.
Urke

Grenser

Bygda grenser mot Nordangsfjorden og Hjørundfjorden og mot Sunnmørsalpane i nord. Og mot Øyelandet i vest.

Geologi

En del av Olivinåra Fra Tafjord til Åheim går opp opp i dagen ved Maude. 
En Endemorene strekker seg fra Urke til Stennes og gjør fjorden grunnere i dette området.

Flora

En av de nordligste naturlige vokseplassene for Eik ligger på veien fra Lekneset.

Befolkning

Urke, Leknes og Maude utgjør en grunnkrets i Ørsta kommune.
Det bor omtrent  80 personer i kretsen (2012). Folketallet har gått sterk ned de siste 20 årene, men har stabilisert seg.

Skole

Etter at skolen på Urke ble nedlagt på 90-tallet har Urke hatt felles skole med resten av bygdene i Hjørunfjord krets på Sæbø skole der det er både barneskole- og ungdomsskoletrinn. Elever fra Bondalen, Norangsdalen, Store Standal og Trandal går også på denne skolen.

Samferdsel

Det er ferjeleie på Lekneset med ferje til Sæbø. Fylkesvei 655 går gjennom bygda langs med Lygnstøylvatnet og opp Norangdalen til Hellesylt.

Næringsliv

Tussa Kraft har bygd ut Urkeelva med ett kraftverk som produserer 100 kWH.
Urke Fiskeoppdrett AS er ett settefiskanlegg av laks med konsesjon for produksjon av 5 mill. smolt. Urke Fiskeoppdrett AS er ein del Vartdalgruppa.
Urke Landhandel er den lokale nærbutikken.
Urke Kaihus Cafe og Pub er hovedsakelig åpent hver dag i sommerhalvåret.
Det drives også jordbruk og gartneri virsomhet.

Kultur

Bygda har et rikt kulturliv med den nedlagte skolen som fast møteplass, samt Cafe og Pub ved Urke Kaihus.   
Den lokale kunstneren har ofte utstilling ved Galleri DownTown i Johan-garden.

Reiseliv

Urke ligger i hjertet av Sunnmørsalpene og egner seg som en base for fjellturer til Jakta, Saksa, Urkeegga og Råna samt naturopplevelser og fjordturer. På ettersommeren har Urke daglig anløp av Hurtigruten.
Urke Camping består av 8 hytter, oppstillingsplass for bo-biler og campingvogner samt teltplasser.

Turisme

Større turistskip på Norgescruise går ofte inn fjorden og snur innenfore Lekneset. All ilandsetting av passjerer skjer med tendring.

Historie

Urke har hatt bosetning siden middelalderen.